31986R1909
L 165/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1909/86 НА СЪВЕТА
от 16 юни 1986 година
за въвеждане на наблюдение върху вноса на някои продукти с произход от Съединените американски щати
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като има предвид, че Съединените американски щати наложиха ограничения на вноса на някои продукти с произход от Общността;
като има предвид, че тези мерки заплашват да причинят вреда на съответните производители от Общността;
като има предвид, че за да се защитят интересите на Общността е необходимо Общността да въведе наблюдение върху вноса на някои продукти с произход от Съединените американски щати;
като има предвид, че е необходимо да се предвиди държавите-членки да предоставят бързо информация на Комисията по отношение на действителния извършен внос,
ПРИЕ НАСТОЯЩИЯ РЕГЛАМЕНТ:
Член 1
Вносът в Общността на продуктите, включени в приложението и с произход от Съединените американски щати, става предмет на последващо наблюдение от Общността въз основа на декларациите за внос или друг равностоен документ за внос, изискван преди влизането в сила на настоящия регламент.
Член 2
1. Държавите-членки съобщават на Комисията, в рамките на първите 10 дни от всеки месец, подробности за количеството и статистическите стойности, въведени съгласно номенклатурата NIMEXE, за вноса с произход от Съединените американски щати на всеки продукт, включен в приложението, реално извършен през месеца, предхождащ непосредствено предхождащия месец.
2. Първото съобщение отнасящо се до вноса, извършен през месец май ще бъде направено не по-късно от 10 юли 1986 г.
Член 3
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 16 юни 1986 година.